เฮง เฮง เฮง

เฮง เฮง เฮง เป็นละครโทรทัศน์ประเภทซิตคอม ผลิตโดย เอ็กแซ็กท์-ซีเนริโอ อำนวยการผลิตโดย ถกลเกียรติ วีรวรรณ กำกับการแสดงโดย นพพร กำธรเจริญ และ เสกสรร สิงอุไร บทโทรทัศน์ โดย อภิศรา วงศร, ชวนนท์ สารพัฒน์,วรรณถวิล สุขน้อย และ กรณิภา ดวงมุสิทธิ์  ออกอากาศครั้งแรกทางช่อง 7HD ทุกวันเสาร์ เวลา 11.00 น.- 11.45 น. เริ่มออกอากาศวันที่ 19 มกราคม 2545 ถึงวันที่ 30 กันยายน 2549 ต่อมาได้ย้ายไปออกอากาศทางช่อง 3HD ทุกวันเสาร์ เวลา 9.45 น.- 10.30 น. เริ่มออกอากาศวันที่ 7 ตุลาคม 2549 ถึงวันที่ 29 สิงหาคม 2558
ตั้งแต่เดือนตุลาคม 2558 ซิตคอม เฮง เฮง เฮง ได้ย้ายมาออกอากาศทาง ช่องวัน 31 หลังจากสิ้นสุดการออกอากาศตามระยะเวลาที่ขอต่อไว้เพิ่มเติมที่ช่อง 3HD โดยเริ่มออกอากาศทางช่องวัน 31 ทุกวันเสาร์ เวลา 11.00 น. - 12.00 น. เริ่มออกอากาศวันที่ 3 ตุลาคม 2558 และตั้งแต่วันที่ 5 มีนาคม 2559 เป็นต้นไป เฮง เฮง เฮง ได้ย้ายเวลามาออกอากาศ เป็นทุกวันเสาร์ เวลา 10.00 - 11.00 น. เช่นเดียวกับ ผู้กองเจ้าเสน่ห์ และในวันที่ 25 มิถุนายน 2559 ซิตคอม เฮง เฮง เฮง ได้ออกอากาศเป็นตอนสุดท้ายโดยให้เหตุผลเดียวกับบางรักซอย 9 และ นัดกับนัด
== ตัวละคร ==
=== ตัวละครหลัก ===
กล้วย เชิญยิ้ม รับบท อาฮวด
เกิดปี 2494 เจ้าของบ้านเฮง เปิดร้านก๋วยเตี๋ยว พ่อของอาบุ๊ง,อาตงและอาเล้ง เป็นคนหัวโบราณ ทิฐิสูง เข้มงวด เจ้าอารมณ์ เอาแต่ใจ แต่กลัวภรรยา เวลามีเรื่องสำคัญอะไรอาฮวดจะรู้เข้าจะโมโหจนเป็นเรื่องใหญ่กว่าเก่า เหมือนเป็นตัวสร้างปัญหา มีความหวังว่าสักวันจะต้องมีผู้สืบทอดกิจการร้านเฮงต่อจากเขา ในช่วงที่อาฮวดไปรักษาอาการป่วยที่เชียงใหม่ ทำให้อาฮวดได้รู้จักกับอาหมวยที่รู้จักกันในฐานะเครือญาติที่คอยปฐมพยาบาลให้ จึงทำให้อาฮวดตัดสินใจที่สนับสนุนอาหมวยเป็นลูกสะใภ้ และทำให้เกิดศึกทะเลาะเรื่องลูกสะใภ้กับอาเจ็งบ่อยครั้ง พอทราบเรื่องเนยแกล้งความจำเสื่อมก็โมโหหนัก จนอาเนยมาขอโทษก็เข้าใจ แต่อาฮวดไม่เข้าใจที่อาเจ็งไม่บอก ซึ่งก็เป็นจริงอย่างที่อาเหมาบกว่าอาฮวดเป็นตัวสร้างปัญหา
ปิยะมาศ โมนยะกุล รับบท อาเจ็ง
ภรรยาของอาฮวด เกิดปี 2497 แม่ของอาบุ๊ง,อาตงและอาเล้ง เป็นคนจิตใจดี คอยประนีประนอมและไกล่เกลี่ยเวลาที่คนในบ้านทะเลาะเบาะแว้ง เมื่ออาเจ็งได้สนับสนุนเนยเป็นลูกสะใภ้บ้านเฮง ทำให้นิสัยของเธอเปลี่ยนไปและคอยทะเลาะเบาะแว้งกับอาฮวดเรื่องลูกสะใภ้ที่ต่างฝ่ายต่างจัดหามาเอง โดยอาเจ็งเลือกเนยมากับกีดกันกับว่าร้ายหมวยสารพัด จนพอทราบว่าเนยแกล้งความจำเสื่อมก็ช่วยกันปกปิดกับไม่กีดกันหมวยแล้วก็หาทางให้เนยออกไปโดยไม่ต้องสงสัย แต่สุดท้ายโดนจับได้ อาเจ็งพยายามง้ออาฮวดแต่ไม่ได้ผล จึงทำประชดด้วยการแกล้งบวชชี โดยลำไยมาห้ามอาเจ็งก็ไม่ฟัง อาฮวดรู้ทันจึงตัดผมอาเจ็งแหว่ง จนอาเจ็งเสียหน้ากับโดนลำไยด่า พอแม็คแฟนเก่าหมวยมาขอคืนดี กับอาเจ็งเข้าใจผิดว่าหมวยมีลูกกับแม็คจึงหาทางกีดกันสารพัด จนพอทุกคนในบ้านรู้ว่าอาเจ็งจะกีดกันก็เกิดเรื่อง พอทราบว่าลูกนั้นคือสุนัขที่หมวยกับแจ็คเคยเลี้ยง โดยทั้งคู่นั้นรักหมาเหมือนลูก จนอาเจ็งหน้าแตก จึงเลิกกีดกันหมวยกันตง จนโดนอาฮวดต่อว่า (บุคลิกของอาเจ็ง ได้รับการต่อยอดมาจากบท กิมเอ็ง ในเรื่อง เจ้าแม่จำเป็น ปี 2544 ที่ปิยะมาศแสดงก่อนที่ปีต่อมา จะมารับบทนี้)
ราศี ดิศกุล ณ อยุธยา รับบท อาบุ๊ง
พี่สาวคนโตของบ้านเฮง เกิดปี 2520 สาวทำงาน เป็นคนหน้าตาดีแต่ติดนิสัยตลก ซุ่มซ่าม เวลาอาเหมามายุ่งกับแกล้งทีไรจะทำร้ายอาเหมาทุกที ต่อมาก็ตกงานเพราะฝีมือลำไยจนต้องหางานทำจนน้าของเนยมาจ้างจนได้งาน มักหลอกหวังเอาเงินของอาซันไปซื้อของแบรนด์เนมประจำ หลังจากที่ตัดสินใจย้ายไปอยู่ออสเตรเลียกับซันได้ 7 วัน ก็กลับมาที่บ้านเฮงพร้อมกับปัญหาบางอย่างที่ปิดบังทุกคนไว้ แท้จริงอาบุ๊งสารภาพว่าอยู่ที่ออสเตรเลียไม่ได้เพราะเป็นโรคคิดถึงบ้านจึงกลับมา กับคอยพยายามโทรบอกซันว่าไม่กลับไปออสเตรเลีย โดยถูกรู้เข้าทางอาฮวดกับอาเจ็งทะเลาะกัน ทั้งคู่ทะเลาะจนป๋องมาเคลียร์ไม่ให้ทั้งคู่มายุ่งเรื่องอาบุ๊ง กับโทรหาซันบอกว่าจะไม่กลับไปอีกแล้ว จนในที่สุดอาบุ๊งขอหย่ากับซัน เพราะว่าบุ๊งรู้ตัวว่าตนเห็นแก่ตัว กับต้องการให้ซันมีชีวิตที่ดีกว่า พอหย่าไปได้ไม่นาน โดนน้องแดงมาจีบบุ๊งก็หนีตลอด
กวินรัฎฐ์ ยศอมรสุนทร รับบท อาตง
น้องชายคนรองของบ้านเฮง เกิดปี 2525 เป็นคนมุ่งมั่นและจริงจังกับการทำงาน กับไม่ฉลาดเรื่องผู้หญิง ฝันอยากมีงานทำเป็นของตนเอง อาตงได้เคยเปิดร้านขายโทรศัพท์มือถือที่ห้องเช่า (เดิมคือร้านเสริมสวยของอาฮุย ปัจจุบันเป็นโกดังของบ้านเฮง) แต่ได้ปิดกิจการลง ปัจจุบันช่วยเหลืองานบ้านเฮงโดยอาตงทำหน้าที่เป็นเจ้าของร้านเฮงต่อจากอาฮวด อาตง ได้หลงรักเนย เพียงเพราะหน้าตา แต่ในภายหลังได้หลงรักหมวย เนื่องจากได้รู้นิสัยที่แท้จริงของหมวย รวมไปถึงความจริงใจที่มีต่อครอบครัวเฮง และได้เป็นแฟนกับอาหมวย พอคำทำนายของหมอดูแม่น อาตงก็คิดหนักไม่อยากแต่งกับหมวยเพราะกลัวจะมีใครเสียชีวิต จนพอคบกับหมวยมาได้ 3 ปี ก็ถูกหมวยชวนไปคุยกับพ่อหมวย แต่อาตงก็ไม่อยากไป จนหมวยเสียใจ อาตงมาง้อ พออาเหมามาก่อเรื่องเพื่อต้องการขอร้องให้ช่วยเรื่องอาเหมา จากนั้นตงก็สารภาพกับหมวยเรื่องที่ตนไม่อยากไป จนหมวยเข้าใจ แล้วไปคุยกับพ่อหมวย แล้วแอบได้ยินว่าพ่อหมวยจะพาหมวยย้ายไปอเมริกาถ้าไม่แต่งงานภายใน 3 เดือนโดยหมวยไม่รู้ อาตงจึงบอกอาบุ๊ง แล้วในตอนงานแต่ง อาฮวดกับป๋องก็ก่อเรื่องป่วยโดยไม่บอกใครจนงานแต่งต้องล่ม จนอาตงต้องพาทั้งคู่ไปหาหมอ แล้วจากนั้นอาตงโดนรถเฉี่ยวเข้าโรงพยาบาล จากนั้นพอออกจากโรงพยาบาลก็จะจัดงานแต่งต่อ แล้วพอเลือดกำเดาไหล ก็คิดว่าตัวเองจะพิการทำให้หมวยลำบากจึงแกล้งเหมาเพื่อให้งานแต่งล่ม จะได้ไม่ให้หมวยลำบาก แต่แผนแตกจนต้องบอกความจริง จากนั้นทั้งคู่ก็ปรับความเข้าใจกันจนผลออกมาตงไม่ได้เป็นอะไรมาก กับ 1 ชีวิตที่ต้องตายคือปลาทองแทน จนจากนั้นตงต้องไปบวชหน้าไฟให้ปลาทองก่อน แล้วจากนั้นก็แต่งงานกับหมวยใช้ชีวิตรักกันในที่สุด
คีรติ มหาพฤกษ์พงศ์ รับบท อาหมวย
เกิดปี 2526 หญิงสาวที่อาฮวดจัดหามาเพื่อให้อาตงมีทายาทไว้สืบสกุล แต่อาหมวยต้องการเพียงนำอาตงไปหลอกพ่อว่าเป็นแฟนของตน แต่ลึกๆในใจอาหมวยก็แอบชอบอาตง ชอบงมงายยิ่งกว่าใคร บ่อยครั้งที่อาหมวยพยายามสารภาพรักแต่มักถูกคนในบ้านเฮงขัดขวางทำให้ไม่มีโอกาสสารภาพรัก จนอาตงเข้าใจผิดว่าอาหมวยไปเมืองนอก อาตงมาบอกรักกัน แต่เมื่อเหตุการณ์ที่เนยประสบอุบัติเหตุทำให้อาหมวยสามารถสารภาพรักกับอาตงได้สำเร็จ ทำให้ทั้ง 2 คน เริ่มคบหาดูใจกัน อาหมวยรู้จักกับอาฮวดเนื่องจากไปเป็นพยาบาลเมื่อครั้งที่อาฮวดรักษาตัวที่เชียงใหม่ และได้รู้จักนิสัยที่แท้จริงของอาฮวด จึงทำให้ตกลงร่วมมือกับอาฮวดโดยยอมที่เป็นลูกสะใภ้ของบ้านเฮง พออาเนยแกล้งความจำเสื่อมหมวยก็ถูกเนยแกล้งสารพัด จนอาหมวยเสียใจ พอรู้เข้าหาทางเปิดโปง แต่พลาดท่าจึงโดนทางบ้านเฮงเข้าใจผิดไปใหญ่ แต่พอหาหลักฐานได้อาเนยมาขอร้องจนอาหมวยยอม จนพออาเจ็งรู้เข้าก็ยอมอาหมวยไม่กีดกัน แล้วพอแจ๊คมาขอคืนดีอาหมวยจนเป็นเรื่อง แต่สุดท้ายก็จบลง อาหมวยพยายามพาอาตงไปคุยกับพ่อ แต่อาตงหาข้ออ้างสารพัด จนอาหมวยเสียคิดว่าอาตงไม่รัก แล้วอาตงมาง้อ กับอาเหมามาข้อร้องให้ช่วยโกหกเรื่องของตน ทั้งคู่ไม่ช่วยจนอาเหมาก่อเรื่อง พออาเหมาเจ็บตัวอาหมวยบอกให้อาเหมาไปขอโทษกับยอมรับความจริง แล้วอาตงมาสารภาพถึงเรื่องที่ไม่อยากไป จนอาหมวยเข้าใจกับบอกว่าตนจะบอกพ่อว่าไม่แต่งเอง แต่ไม่รู้เลยว่าพ่อหมวยนั้นคิดจะพาอาหมวยย้ายไปอเมริกาถ้าไม่แต่งใน 3 เดือน พออาหมวยทราบว่าพ่อป่วยจึงต้องดูแล
เดชบดินทร์ ฉายทองดี รับบท อาเหมา
เกิดปี 2530 หลานชายที่มาอยู่บ้านเฮง มีศักดิ์เป็นหลานของอาเจ็ง โดยอาเจ็งเป็นน้าของเหมา เหมามีนิสัยที่คล้ายคลึงกับอาเล้งในหลายๆเรื่องโดยเฉพาะการกลั่นแกล้งคนในบ้านเฮงและกะล่อนมาก กับก่อเรื่องสร้างปัญหาประจำ เหมาแอบชอบคุณบิว พอคุณบิวพานิดหนึ่งมา นิดหนึ่งตกหลุมรักเหมา เหมาก็เผลอไปทำคะแนนให้คุณบิวมารัก กับถูกนิดหนึ่งหาทางกีดกัน จนในที่สุดเหมาไปบอกรักคุณบิว จนอาม่าแอบอ่านไดอารี่ของคุณบิวจนรู้ว่าคุณบิวแอบชอบเหมากับใส่ความว่าเป็นอาม่า จนเป็นแฟนกับคุณบิว ตอนแรกไม่คิดจะบอกใครเพราะกลัวว่านิดหนึ่งจะมาขัดขวาง พอนิดหนึ่งรู้ เหมาก็ถูกนิดหนึ่งพยายามหาทางกีดกันตลอด
ถั่วแระ เชิญยิ้ม รับบท ป๋อง
เกิดปี 2495 คนขับรถแท็กซี่ที่ไม่ยอมไปทำงานจนสุดท้ายต้องมาเกาะภรรยากินและฝากท้องไว้กับบ้านเฮงเป็นประจำ เป็นเพื่อนกับอาฮวดที่อาฮวดไม่อยากจะสนิท มักคอยแซวและหาทางจีบอาเจ็งตั้งแต่สาวๆจนถึงปัจจุบัน เป็นคู่กัดกับลำไย มีนิสัยที่เห็นแก่ตัวจนภรรยากับทิ้ง จนป๋องมีลูกติด หาทางเลี้ยงลูกกับเล่นพนันต่อมาก็เลิกเล่น เพราะเห็นแก่ลูก ปัจจุบันป๋องเลิกขับแท็กซี่เพราะถูกหวยรางวัลที่ 1 และเป็นเศรษฐีในทันที หลังจากก่อนหน้านี้มีหมอดูมาทำนายว่า "หนึ่งในสี่คำทำนายของตน คนหนึ่งจะรวยข้ามคืน" กับถูกอาฮวดบอกให้ปกปิดไว้ก่อนเพื่อไม่ให้ใครกลัวเรื่องคำทำนาย พอลำไยถึงขั้นหาทางรวยจนเกือฆ่าตัวตายจึงบอกลำไย จึงใช้หนี้ให้ลำไยกับพยายามคืนเงินแจ็คจนเกือบถูกจับได้ จนสุดท้ายเรื่องรวยก็ความแตก โดยป๋องมักใช้เงินฟุ่มเฟือย พอโดนอาฮวดสั่งสอนจึงเข้าใจ พอลำไยกับโตหย่าทะเลาะกัน ป๋องหาทางโดยแผนสุดท้ายคือใช้เงินจำนวน 2,000,000 บาทคืนดี จนโตมาขอบคุณที่ทำให้รู้ว่าลำไยหวังแต่เงิน พอกลัวว่าจะมีคนตายตามคำทำนาย จึงให้ครอบครัวเฮงเลี้ยงปลาทองเป็นคู่หมั้นตงเพื่อแก้เคล็ดจนมีเรื่องปวดหัว จนสุดท้ายเพราะน้าป๋องแนะนำเรื่องเลี้ยงปลาทองช่วยใหครอบครัวเฮงรอดตายทุกคน เพราะที่ตายไปคือปลาทองนั่นเอง
จอย ชวนชื่น รับบท ลำไย
คนรับใช้บ้านเฮง เกิดปี 2515 เป็นคนที่มักชอบหาเศษกับการขโมยเงินอยู่ตลอดเวลาโดยเฉพาะเวลาขายของชำ แม้ว่าปัจจุบันแต่งงานกับโตและมีลูกด้วยกัน มีร้านขายไก่ย่างเป็นของตนเองก็ยังคงหาทางขโมยเงินจากบ้านเฮงอยู่ตลอดเวลา (แต่ภายหลังจากการขายไก่ย่างหรือข้าวมันไก่นิสัยชอบขโมยเงินในบ้านได้ปรากฏน้อยลง) หนำซ้ำยังเป็นคนขี้เกียจยิ่งกว่าใครๆในบ้านเฮง ชอบนินทาเจ้านายเป็นชีวิตจิตใจและมักถูกอาฮวดลงโทษเสียทุกครั้ง กับชอบเล่นหวย โดยปกติลำไยจะมีหน้าที่ทุกอย่าง อย่างที่คนรับใช้พึงกระทำ หลังจากที่มีร้านขายไก่ย่างจึงเหลือเพียงงานกวาดบ้านตอนเช้าและงานดูแลอาม่า แต่ลำไยเป็นเหมือนตัวอัปมงคลแก่ครอบครัวแบบมักสร้างเรื่องให้ครอบครัวจนเกิดหนี้ โตก็มารับผิดชอบ ลำไยเป็นต้นเหตุทำให้บุ๊งตกงาน กับรู้เรื่องเนยแกล้งความจำเสื่อมจากหมวยจึงหาทางช่วย พอเนยย้ายออกไปและได้ยิน 1 ใน 4 คำทำนายของหมอดูจึงทำการหาทางรวย แต่ลำไยก็ทำตัวเองเกือบตายประจำ กับสร้างหนี้สินให้ครอบครัวจนโตต้องหาทางชดใช้หนี้ กับถูกป๋องกับอาฮวดบอกว่าป๋องรวย แต่บอกทีไรลำไยก็เสียใจจนเสียสติกับไปบอกชาวบ้าน จนสุดท้ายลำไยรู้กับเสียใจโดยเลิกหาทางทำตัวเองรวยกับหวังขโมยเงินจากป๋องสุดท้ายเรื่องป๋องก็แตก แล้วพอดอกหญ้ามาทำงานในกรุงเทพ ลำไยหาทางแกล้งหลอกเอาเงินสารพัด แต่ดอกหญ้าไม่โกรธ ล่าสุดอ้างว่าโตป่วย จึงให้ดอกหญ้าไปซื้อหวย จนโตจับได้ทะเลาะถึงขั้นหย่า ทางบ้านเฮงพยายามกล่อมทั้งคู่แต่ทั้งคู่ก็ทะเลาะกัน จนอาป๋องเสนอเงินจำนวน 2,000,000 บาทให้คืนดี ทั้งคู่ปรึกษาคืนดีกัน แต่โตไม่เห็นแก่เงิน จนลำไยอ้างว่าทำเพื่อลูก สุดท้ายโตก็ไม่คืนดี เพราะเห็นว่าลำไยเอาลูกมาอ้างเพราะหวังเงินทันที กับมาบอกลำไยว่าลูกจะมีความสุขจากความรักของพ่อแม่ ลำไยก็หาทางสารพัดเพื่อคืนดีกับโตเพื่อหวังเงิน 2,000,000 บาท แต่โตก็ไม่ยอม แล้วพอโดนเจ้าหนี้ทำร้าย ลำไยจึงเจออาม่ากับระบายความในใจจนโตได้ยินจึงขอคืนดี
สินีนาฎ โพธิเวส รับบท อาม่าจูยะเส
แม่ของอาฮวด เกิดปี 2469 มีนิสัยขี้หลงขี้ลืมตามวัยประกอบกับเป็นคนหูตึง ทำให้บางครั้งเกิดเรื่องวุ่นวายขึ้นมา ถึงขนาดทำน้าของเนยลื่นเพราะเปลือกกล้วยจนต้องเข้าโรงพยาบาล ในปี 2560 อาม่าจูยะเส เสียชีวิตลงตามวัย ได้ทำพิธีกรรมตามวัฒนธรรมไทยเชื้อสายจีน และศพอยู่ในกงเต๊กฝังในสุสานใกล้ศพสามีอย่างอากงเหลาเป็นที่เรียบร้อย
เชษฐวุฒิ วัชรคุณ รับบท แจ็ค
เพื่อนสนิทของอาตง เป็นคนหัวอ่อนแต่จิตใจดี นิสัยเหมือนเด็กประถม มักโดนอาป๋อง ลำไย และ เหมา เอาไปเป็นลูกน้องและสร้างวีรกรรมความป่วนได้ทุกเวลา ปัจจุบันร่วมหุ้นกับอาป๋อง โต และเหมา เปิดร้านขายรถจักรยานยนต์ในละแวกใกล้บ้านเฮง
ท๊อป ดอกกระโดน รับบท โต
เกิดปี 2513 สามีของลำไย เป็นคนแคระ ในอดีตเคยเป็นนักเลงและเคยทำงานให้กับมูลนิธิร่วมกตัญญูแต่ปัจจุบันได้ประกอบอาชีพขายไก่ย่างและข้าวมันไก่ควบคู่กับเปิดร้านขายรถจักรยานยนต์ เวลาลำไยสร้างหนี้ทีไรโตต้องตั้งใจทำงานหาเงินใช้หนี้ลำไยจนทางบ้านเฮงเข้าใจ นอกจากนั้นโตนั้นไม่ชอบให้ลำไยไปเล่นหวยมากจนถึงได้พยายามตักเตือนหลายครั้งแต่ลำไยกลับไม่ฟังก็ยังเล่นอีก ล่าสุดลำไยอ้างว่าโตป่วยจึงให้ดอกหญ้าไปซื้อหวยแต่โดนโตจับได้ทำให้เกิดทะเลาะกันจนถึงขั้นหย่า ทางบ้านเฮงพยายามกล่อมทั้งคู่แต่ทั้งคู่ก็ทะเลาะกันอีกจนอาป๋องเสนอเงินจำนวน 2,000,000 บาทให้คืนดี ทั้งคู่ปรึกษาคืนดีกัน แต่โตไม่เห็นแก่เงิน จนลำไยหวังเงินถึงขนาดเอาลูกมาอ้างว่ามีความสุข สุดท้ายโตก็มาขอบคุณป๋องกับไม่คืนดีแล้วบอกลำไยว่าลูกจะมีความสุขจากความรักของพ่อแม่ ซึ่งทุกคนก็เข้าใจ แล้วพอโดนเจ้าหนี้ทำร้าย ลำไยจึงเจออาม่ากับระบายความในใจจนโตได้ยินจึงขอคืนดี
ต่าย อรทัย รับบท ดอกหญ้า
เกิดปี 2523 สาวอีสานบ้านนา เดินทางมาหาญาติของตนเอง  คือ ลำไย เดินทางเข้ามาหางานทำในกรุงเทพเพื่อต้องการนำเงินไปไถ่ที่นาให้กับแม่ที่บ้านนอก เป็นคนซื่อๆตรงๆ ไม่ค่อยทันคน และมีเรื่องที่ต้องทำให้วุ่นๆจากนิสัยที่ไม่ค่อยทันคนอยู่เป็นประจำเช่นกัน
ช่อน, ดุก, บู่
เกิดปี 2515 อดีตตลกคณะ 3 ป. สมัยที่อาฮวดเปิดร้านคาเฟ่ มักมีปัญหาเกี่ยวกับหนี้สินอยู่ตลอด มักจะคอยหลอกแจ็คต่างๆนานาเพื่อหวังจะเอาเงิน เพราะแจ็คเป็นซื่อตรง เชื่ออะไรก็ง่าย
=== ตัวละครรับเชิญที่ยังมีบทบาท ===
อัญญาฤทธิ์ พิทักษ์ติกุล รับบท หนูแดง (ก่อนอาตงแต่งงาน)
ลูกชายของป๋อง เกิดปี 2532 มีนิสัยซนแต่หลังจากที่ป้อมผู้เป็นแม่ออกจากบ้านทำให้เกิดปัญหาขึ้นมา แต่เจ้าตัวก็ตั้งใจเรียนจนเรียนดีเป็นลูกทรพีของน้าป๋อง เพราะว่าแดงนั้นเป็นคนตั้งใจเรียนขยันมากผิดกับป๋องที่ขี้เกียจตรงกันข้ามทุกอย่าง และแอบหลงรักอาบุ๊ง
กิตติ เชี่ยววงศ์กุล รับบท หนูแดง (หลังอาตงแต่งงาน 5 ปี)
ลูกชายของป๋อง มีนิสัยซนแต่หลังจากที่ป้อมผู้เป็นแม่ออกจากบ้านทำให้เกิดปัญหาขึ้นมา และแอบหลงรักอาบุ๊ง
=== ตัวละครที่ไม่ได้ปรากฏตัวแล้ว ===
สรณัฐ มัสยวานิช รับบท อาเล้ง
เกิดปี 2530 น้องชายคนสุดท้องของบ้านเฮง มีนิสัยเฮฮา ชื่นชอบการแกล้งคนเป็นชีวิตจิตใจโดยร่วมมือกับอาป๋องและแจ็ค ปัจจุบันศึกษาต่ออยู่ที่ออสเตรเลีย (อันเนื่องมาจากเกิดเรื่องอื้อฉาวจากการมีเรื่องชกต่อยกับรปภ.ในโรงแรมแห่งหนึ่งและมีส่วนพัวพันกับยาเสพติด ทำให้เจ้าตัวตัดสินใจลาออกจากการเป็นนักแสดงไปในที่สุด)
ภคชนก์ โวอ่อนศรี รับบท สุทิน บุญทองปรือ
พนักงานบริษัทที่ตามจีบอาบุ๊งมาตั้งแต่อาบุ๊งเข้าทำงานโดยมาคอยแวะเวียนและสร้างความปั่นป่วนให้กับบ้านเฮงเสียทุกครั้ง แม้ว่าอาบุ๊งจะคิดกับสุทินแค่เพื่อนร่วมงานเท่านั้นแต่สำหรับสุทินเขากลับคิดว่าอาบุ๊งคือคนรักของเขา ภายหลังจากที่ขัดขวางไม่ให้อาบุ๊งไปส่งแฟนคนแรกที่สนามบินได้สำเร็จ ทำให้รอยร้าวระหว่างความเป็นเพื่อนของอาบุ๊งและสุทินเริ่มขาดสะบั้นขึ้น แม้ว่าสุทินจะคอยตามจีบตลอดเวลาแต่ท่าทีของอาบุ๊งที่มีต่อสุทินเริ่มหมางเมินและโกรธแค้นมีมากกว่าเดิม ทำให้ทุกอย่างที่สุทินทำลงไปสูญค่ามากขึ้นและเมื่อรู้ว่าอาบุ๊งไม่มีใจให้สุทินอีกต่อไป ทำให้สุทินไม่ปรากฏตัวที่บ้านเฮงนับตั้งแต่นั้นเป็นต้นมา
วสันต์ อุตตมะโยธิน รับบท อาฮุย
เกิดปี 2499 น้องชายของอาฮวด เป็นกะเทยมาตั้งแต่สมัยวัยรุ่น ทำให้อาฮวดไม่พอใจที่มีน้องชายเป็นกะเทย อาฮุยได้เคยมาอาศัยและเปิดร้านเสริมสวยที่โกดังบ้านเฮงอยู่พักหนึ่ง ปัจจุบันได้ย้ายไปอยู่ที่อื่น และในทุกปีในงานเทศกาลตรุษจีน ได้กลับมาไหว้บรรพบุรุษพบญาติพี่น้องทุกๆปี อยู่แล้ว
วนิดา แสงสุข รับบท ป้อม
เกิดปี 2502 ภรรยาของป๋อง เป็นเสาหลักของบ้านป๋องที่ป๋องคอยเกาะภรรยากิน ภายหลังได้หนีออกจากบ้านไป เพราะทนนิสัยเสียของป๋องไม่ไหว ภายหลังก็ยังแอบแวะเวียนมาหาหนูแดงอยู่บ่อยครั้ง
ไพโรจน์ ใจสิงห์ รับบท อาไซ้
เกิดปี 2493 คุณพ่อของอาซัน มีนิสัยสนุกสนาน ขี้เล่นแต่ไม่ดูกาลเทศะโดยเฉพาะกับอาฮวด มักโอ้อวดว่าตนเองมีสมรรถนะทางเพศสูงยิ่งกว่าอาฮวด เป็นเพื่อนสนิทของอาฮวดตั้งแต่ยังเด็กๆที่อาฮวดไม่อยากจะเจอหน้าที่สุด อาไซ้เสียชีวิตแล้วในปี 2564
น้องคนดี
ลูกสาวคนสุดท้องของอาไซ้ที่เกิดกับภรรยาคนล่าสุด มักถูกเข้าใจผิดว่าเป็นลูกของซัน
ยิ่งยง ยอดบัวงาม รับบท ต้อยติ่ง
พนักงานเสิร์ฟที่เข้ามาทำงานในเฮง เฮง เฮง คาเฟ่ ชื่นชอบการร้องเพลงเป็นชีวิตจิตใจ
ตี๋ ดอกสะเดา รับบท อาซ้ง
เกิดปี 2504 น้องชายของอาฮวด เคยจะพาอาม่าไปอยู่ด้วยแต่ไม่สำเร็จ
รณเดช วงศาโรจน์ รับบท แม็ค
แฟนเก่าของอาหมวยสมัยยังเป็นนักศึกษา ที่มาพรากคนรักเก่าอย่างอาหมวยไปจากอาตงนั่นเอง
พีรยา แดงประสิทธิ์ รับบท เนย
เพื่อนรุ่นน้องของอาบุ๊งที่อาตงไปแอบชอบเมื่ออดีต ได้ถูกอาเจ็งสนับสนุนให้เป็นลูกสะใภ้บ้านเฮง  เนยมีใจแอบอาตงเช่นเดียวกับอาหมวย จึงได้ตกลงคบกันเป็นแฟนอยู่ในระยะหนึ่ง ทำให้เนยต้องกลายมาเป็นคู่ปรับกับอาหมวยโดยไม่ได้ตั้งใจ ปัจจุบันย้ายออกไปแล้ว
ชาตโยดม หิรัณยัษฐิติ รับบท ซัน
สามีของอาบุ๊ง เรียนจบจากออสเตรเลีย เข้ามาจีบอาบุ๊งเนื่องจากอาบุ๊งหน้าตาเหมือนแฟนเก่าของเขาประกอบกับความเข้าใจผิดคิดว่าซันเป็นเกย์ (อันเนื่องจากยกทรงเพียงตัวเดียว) ทำให้สนิทกับคนในบ้านเฮงได้อย่างรวดเร็ว เมื่อบ้านเฮงรู้ความจริงทำให้ต้องเจออุปสรรคต่างๆนานาจนในที่สุดได้แต่งงานกับอาบุ๊ง แต่เนื่องจากปิดบังว่าบ้านของอาไซ้ คู่กัดของอาฮวดอยู่ติดกัน จึงถูกอาฮวดเกลียดตั้งแต่นั้นเป็นต้นมา ปัจจุบันย้ายไปอยู่ออสเตรเลียและหย่ากับอาบุ๊งแล้ว (ช่วงที่ซิตคอมเรื่องนี้ย้ายช่อง ชาย ชาตโยดม ยังเป็นนักแสดงในสังกัดของช่อง 3HD ทำให้ไม่สามารถแสดงต่อไปได้หลังจากซิตคอมเรื่องนี้ได้ย้ายมาออกอากาศทางช่องวัน 31 แล้ว )
== รายชื่อตอน ==
===เฮง เฮง เฮง 2002 - 2012 (Season 1-11)===
(ยังไม่มีข้อมูลในส่วนนี้)
===เฮง เฮง เฮง 2013 (Season 12)===
===เฮง เฮง เฮง 2014 (Season 13)===
===เฮง เฮง เฮง 2015 (Season 14.1)===
หมายเหตุ
รวมจำนวนตอนที่ออกอากาศทางช่อง 3HD ในปี 2558 ทั้งหมด 35 ตอน
ตั้งแต่วันเสาร์ที่ 3 ตุลาคม พ.ศ. 2558 ย้ายมาออกอากาศทาง ช่องวัน 31 เวลา 11.00 - 12.00 น.
===เฮง เฮง เฮง New Season 2015 (Season 14.2)===
หมายเหตุ
รวมจำนวนตอนที่ออกอากาศทางช่องวัน 31 ในปี 2558 ทั้งหมด 13 ตอน (ตอนปกติ 12 ตอน และตอนพิเศษ 1 ตอน)
===เฮง เฮง เฮง New Season 2016 (Season 15)===
หมายเหตุ
รวมจำนวนตอนที่ออกอากาศทางช่องวัน 31 ในปี 2559 ทั้งหมด 26 ตอน (ตอนปกติ 25 ตอน และตอนพิเศษ 1 ตอน)
== เพลง ==
เพลงไตเติ้ลหัว : เพลง เฮง เฮง เฮง ขับร้องโดย China Dolls
เพลงไตเติ้ลท้าย : เพลง เฮง เฮง เฮง ขับร้องโดย China Dolls
== รางวัล ==
ได้รับรางวัลรายการตลกยอดเยี่ยม (Best Comedy Programme) ในงานประกาศผลรางวัล Asian Television Awards 2013 ที่ประเทศสิงคโปร์
== อ้างอิง ==
หน้าหลักของละคร เฮง เฮง เฮง 
เอ็กแซ็กท์
ฮ
ฮ
รายการโทรทัศน์ที่เริ่มออกอากาศตั้งแต่ พ.ศ. 2545
รายการโทรทัศน์ที่ยุติการออกอากาศในปี พ.ศ. 2559
รายการโทรทัศน์ช่องวัน